Latvijas Universitātes

IEPIRKUMS

**“Telpu un grāmatu krātuvju uzkopšana, un informācijas resursu atputekļošana”**

**identifikācijas Nr. LU 2014/23**

Rīgā, 2014.gada 25.novembrī

Iepirkumu komisijas atbildes uz ieinteresētā piegādātāja jautājumiem.

* 1. Jautājums Vai pareizi saprotam, ka iepirkums sadalīts 4 atsevišķās daļās (lotēs) un Pasūtītājs ir tiesīgs izvēlēties katrā daļā (lotē) citu Pretendentu ar kuru slēgt līgumu?

Atbilde Iepirkums ir sadalīts četrās daļās un līguma slēgšanas tiesības var tikt piešķirtas katrā daļā citam pretendentam.

* 1. Jautājums Cik dežūrapkopēju posteņi ir jānodrošina iepirkuma 1.daļā? Kāds ir dežūrējošo apkopēju darba laiks (vidējais darba stundu daudzums dienā/ mēnesī)?

Atbilde Nepieciešams nodrošināt divas dežurējošas apkopējas (pirmā un otrā maiņa) un divas tualešu apkopējas (pirmā un otrā maiņa) no pirmdienas līdz piektdienai no plkst. 7.00 līdz 23.00, sestdienās no plkst. 7.00 līdz 15.00– viena dežurējoša un viena apkopēja tualetēm.

* 1. Jautājums Atklāta konkursa “Telpu un grāmatu krātuvju uzkopšana, un informācijas resursu atputekļošana” nolikuma 2.pielikumā Tehniskā specifikācija (1.daļa), teikts: “Pakalpojuma sniedzējam (Izpildītājam) telpu uzkopšanas darbi jāveic līdz plkst.8:00”. No cikiem pakalpojuma sniedzējs (izpildītājs) var sākt veikt telpu uzkopšanas darbus? Kāds ir uzkopšanai atvēlētais laiks?

Atbilde Telpu uzkopšanu var veikt no iepriekšējas dienas vakara (par darba laiku vienoties ar ēkas administratoru).

* 1. Jautājums Atklāta konkursa “Telpu un grāmatu krātuvju uzkopšana, un informācijas resursu atputekļošana” nolikuma 2.pielikumā Tehniskā specifikācija (2.daļa), 3.punktā teikts: “Pretendentam jānodrošina dežūrapkopēja darbs pasūtītāja darba laikā. Šis darba laiks un apjoms ir mainīgs un tiek atrunāts ar pasūtītāju”. Kāds ir dežūrējošo apkopēju darba laiks (vidējais darba stundu daudzums dienā/ mēnesī)?

Atbilde Izpildītājam jānodrošina dežurējošā apkopēja vidēji 40 stundas mēnesī.

* 1. Jautājums Atklāta konkursa “Telpu un grāmatu krātuvju uzkopšana, un informācijas resursu atputekļošana” nolikuma 2.pielikumā Tehniskā specifikācija (2.daļa), teikts: “Pakalpojuma sniedzējam (Izpildītājam) telpu uzkopšanas darbi jāveic līdz plkst.8:30”. No cikiem pakalpojuma sniedzējs (izpildītājs) var sākt veikt telpu uzkopšanas darbus? Kāds ir uzkopšanai atvēlētais laiks?

Atbilde Telpu uzkopšanu var veikt no iepriekšējas dienas vakara (par darba laiku vienoties ar ēkas administratoru).

* 1. Jautājums Atklāta konkursa “Telpu un grāmatu krātuvju uzkopšana, un informācijas resursu atputekļošana” nolikuma 2.pielikumā Tehniskā specifikācija (3.daļa), 3.punktā teikts: “Pretendentam jānodrošina dežūrapkopēja(as) darbs 6 dienas nedēļā, arī sestdienās. Šis darba laiks un apjoms ir mainīgs un tiek atrunāts ar pasūtītāju”. Cik dežūrapkopēju posteņi ir jānodrošina iepirkuma 3.daļā? Kāds ir dežūrējošo apkopēju darba laiks (vidējais darba stundu daudzums dienā/ mēnesī)?

Atbilde Nodrošināt ar vienu apkopēju telpu un tualešu kārtības uzturēšanai no pirmdienas līdz piektdienai 8 stundas dienā, sestdienās – saskaņa ar ēkas administratora pieprasījumu.

* 1. Jautājums Atklāta konkursa “Telpu un grāmatu krātuvju uzkopšana, un informācijas resursu atputekļošana” nolikuma 2.pielikumā Tehniskā specifikācija (3.daļa), teikts: “Pakalpojuma sniedzējam (Izpildītājam) telpu uzkopšanas darbi jāveic līdz plkst.8:00”. No cikiem pakalpojuma sniedzējs (izpildītājs) var sākt veikt telpu uzkopšanas darbus? Kāds ir uzkopšanai atvēlētais laiks?

Atbilde Telpu uzkopšanu var veikt no iepriekšējas dienas vakara (par darba laiku vienoties ar ēkas administratoru).

* 1. Jautājums Atklāta konkursa “Telpu un grāmatu krātuvju uzkopšana, un informācijas resursu atputekļošana” nolikuma 2.pielikumā Tehniskā specifikācija (3.daļa), teikts, ka Izpildītājam jānodrošina dežūrapkopēja(as) 6 dienas nedēļā, arī sestdienās, bet aktīvā uzkopšana jāveic 5 dienas nedēļā. Vai pareizi sapratām, ka objektā Visvalža ielā 4a, Rīgā telpu aktīvā uzkopšana jānodrošina 5 dienas nedēļā, bet dežūrapkopēja(as) 6 dienas nedēļā?

Atbilde Nodrošināt ar vienu apkopēju telpu un tualešu kārtības uzturēšanai no pirmdienas līdz piektdienai 8 stundas dienā, sestdienās – saskaņa ar ēkas administratora pieprasījumu.

* 1. Jautājums Kādas ir uzkopjamo objektu (iepirkuma 1., 2., 3.daļa) telpu iedalījums (platības) pēc nozīmes (gaiteņi, halles, administratīvās telpas, WC telpas u.c.)?

Atbilde Aspazijas bulv. 5 - auditoriju platība ~ 25%, koplietošanas telpu platība ~ 30%, Kalpaka bulv.4 – koplietošanas telpu platība – 30%, Visvalža iela 4a – koplietošanas telpu platība – 30%.

* 1. Jautājums Atklāta konkursa “Telpu un grāmatu krātuvju uzkopšana, un informācijas resursu atputekļošana” nolikuma 2.pielikumā Tehniskā specifikācija, darba uzdevumā (1.,2.,3.daļa) teikts, ka nepieciešama sanitāri higiēnisko materiālu uzraudzība un papildināšana. Vai sanitāri higiēniskos materiālus nodrošina Pasūtītājs vai Izpildītājs?

Atbilde Darba uzdevumā (1.,2.,3. daļa) ir minēts, ka pakalpojuma sniedzējam (izpildītājam) telpu uzkopšanas darbi jāveic ar saviem darbiniekiem, uzkopšanas tehniku, inventāru, iekārtām un materiāliem.

* 1. Jautājums Vai atšķiras telpu uzkopšanas intensitāte mācību mēnešos un vasaras mēnešos saistībā ar mācību brīvlaikiem?

Atbilde Jā, telpu uzkopšanas intensitāte mācību mēnešos un vasaras mēnešos atšķiras.